google/wiki40b huggingface dataset:
José Martí

Životopis

Martí sa narodil 28. januára 1853. Prvé vzdelanie získal v rodnej Havane. Vo vzdelávaní ho podporovali najmä krstní rodičia, vďaka ktorým sa dostal na strednú školu pre chlapcov, a miestny učiteľ, ktorý v ňom vzbudil jeho vášeň pre poéziu. Ako 15-ročný vydal svoje prvé básne a o rok nato založil noviny La Patria Libre (Slobodná vlasť). Počas desaťročnej vojny sympatizoval s bojovníkmi za nezávislosť, za čo bol odsúdený na 6 mesiacov nútených prác a v roku 1871 deportovaný do Španielska. V Španielsku pokračoval na univerzitách v Madride a Zaragoze, kde v roku 1874 získal diplomy z občianskeho práva, filozofie a literatúry. Popri štúdiu si privyrábal ako súkromný učiteľ.
Krátky čas pôsobil aj vo Francúzsku a Anglicku, odkiaľ v roku 1875 odišiel do Mexika. Práve tam sa stretol s Carmen Zayas Bazánovou, svojou budúcou ženou. Zúčastnil sa tiež diskusného fóra organizovaného združením Liceo Hidalgo a popri reformačných nápadoch Benita Juáreza prezentoval aj on niektoré zo svojich myšlienok, ktoré neskôr rozšíril. V roku 1876 sa presunul do Guatemaly, kde začal pracovať ako učiteľ literatúry na Central Teacher Training College. Do rodnej Havany sa vrátil o dva roky nato. Najprv pokračoval v práci učiteľa, neskôr sa zamestnal v právnickej firme. V novembri 1878 sa mu narodil jeho jediný syn, José Francisco. Kvôli jeho politickej aktivite bol opätovne zatknutý a deportovaný do Španielska. V roku 1880 odcestoval do New Yorku a nasledujúci rok do Venezuely. Tam vyučoval francúzštinu a literatúru na Colegio de Santa María. Popisovali ho ako človeka, ktorý vedel zaujať svojho poslucháča. Založil tiež časopis Revista Venezolana, ktorému stihli vyjsť len dve čísla predtým, než bol diktátorom Antoniom Guzmánom Blancom vyhnaný späť do New Yorku za jeho prehnané politické zmýšľanie o slobode. 
Práve v New Yorku strávil väčšinu svojho života. Začal tu aktívne pracovať na nezávislosti Kuby písaním esejí a článkov do novín a vydávaním básní. V Latinskej Amerike sa stal známym skrze svoj vlastný stĺpec v novinách La Nación (Národ), ktoré vychádzali v Buenos Aires, a Opinión Nacional (Názor národa) z Caracasu. Pre deti vydával zábavno-náučný časopis La edad de oro (Zlatý vek). Bol tiež v kontakte s Máximom Gómezom a Antoniom Maceom - vedúcimi vojsk počas desaťročnej vojny.
V 1892 bol jedným zo zakladajúcich členov Partido Revolucionario Cubano (Kubánska revolučná strana) a jej prvým zástupcom (špa. delegado). V tom čase začal s plánovaním vojny za nezávislosť. Trval na tom, aby vojna bola krátka (chcel sa vyhnúť prípadnej intervencii zo strany USA) a vedená republikánskym duchom (a teda zabrániť vojenskej diktatúre). 31. januára 1895 vyplával s ďalšími krajanmi z New Yorku. V marci, počas zastávky v Dominikánskej republike, sformuloval známy dokument Manifiesto de Montecristi. Celá akcia začala 11. apríla 1895. Martí zomrel v boji pri Dos Ríos o mesiac neskôr a to 19. mája.
Príbeh hračiek

Dej

Príbeh je o malom chlapcovi menom Andy. Má vo svojej izbe veľa hračiek, umelého Tyranosaura Rexa, panáčika v tvare zemiaku (pán Krumplihlava), umelého psa s pružinou menom Slinky, prasiatko na peniaze... Ale jeho najobľúbenejšou hračkou je figúrka kovboja Woodyho. Keď Andy nie je vo svojej izbe, jeho hračky ožívajú! Raz na narodeniny dostane Andy novú hračku, figúrku menom Buzz Lightyear. No Woody ho nemá rád. Myslí si, že Andy má radšej Buzza. A tak Woody začína na Buzza žiarliť, ale všetky hračky majú Buzza radi. No Buzz si myslí, že je skutočný. Jedného dňa Woody úmyselne zhodí Buzza von z okna do záhrady. Hračky Woodymu uveria, keď povie, že to nebolo úmyselne. Ale tabuľka s perom napíše, že to urobil úmyselne. A tak si znepriatelil ostatné hračky. Andy príde do svojej izby a zoberie Woodyho do reštaurácie. Pôvodne si chcel zobrať Buzza ale nikde ho nenašiel. Cestou pri zastávke na benzínovej stanici sa Woody pustí do Buzza, ktorý pred ich odchodom skočil na dodávku. Navzájom sa zhodia z dodávky a zatiaľ čo sa bijú, dodávka odíde. Buzz si stále neuvedomuje, že je len hračka. Nechá sa ale presvedčiť, aby vyliezli na iné auto, pomocou ktorého sa dostanú do reštaurácie za Andym. Buzz sa chce vrátiť na svoju planétu a vyšplhá na automat s hračkami. Keď ide Woody za ním, obe hračky si vezme a odnesie Sid, ktorý býva v dome vedľa Andyho a o ktorom je známe, že hračky len pre zábavu mučí a ničí. Odnesie si ich domov, kde Sid Woodymu vypáli čelo. Obe hračky sa v čase Sidovej neprítomnosti snažia z jeho domu utiecť a pri ich pokuse ich po dome naháňa Sidov pes Scud, ktorý je trénovaný na ničenie hračiek. Buzz sa tiež z televíznej reklamy dozvie, že je len hračka. Je zdrvený a pokúsi sa ako blázon vyletieť z okna, ale spadne a odlomí sa mu jedna ruka. Woody sa pokúsi prejsť do susedného domu po drôtoch s vianočnými svetlami, ale ostatné hračky svetla zhodia dole, pretože Woodyho medzi sebou nechcú. Sid si domov prinesie raketu na odpálenie, ktorú pripevní k Buzzovi a s ktorou ho chce vypustiť. Woody Buzza presvedčí, že byť hračkou nie je zlé. Woody si po chvíli uvedomí, že Buzz je jeho najlepší a skutočný kamarát. Woody a Buzz sa dostanú von a Woody dostáva nápad. Woody prehovorí ku Sidovi. Povie mu, že už nebude ničiť hračky. Sid potom vystrašene a s krikom uteká preč. Andyho rodina sa zo susedstva sťahuje a Buzzovi a Woodymu sa spoločne podarí dostať sa na ich sťahovacie auto. Woody znovu získa dôveru a priateľstvo ostatných hračiek a všetky sú šťastné v novom dome.
Novillard

Poloha

Obec má rozlohu 3,79 km². Najvyšší bod je položený 371 m n. m. a najnižší bod 335 m n. m.

Obyvateľstvo

Počet obyvateľov obce je 252 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Vermont

Poloha

Obec má rozlohu 4,41 km². Najvyšší bod je položený 812 m n. m. a najnižší bod 458 m n. m.

Obyvateľstvo

Počet obyvateľov obce je 58 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Puiseux-le-Hauberger

Poloha

Obec má rozlohu 5,36 km². Najvyšší bod je položený 134 m n. m. a najnižší bod 56 m n. m.

Obyvateľstvo

Počet obyvateľov obce je 849 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rosel

Poloha

Obec má rozlohu 3,9 km². Najvyšší bod je položený 68 m n. m. a najnižší bod 37 m n. m.

Obyvateľstvo

Počet obyvateľov obce je 533 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dolops (syn Lampa)

Dolops (starogr. Δόλοψ – Dolops) je v gréckej mytológii syn Lampa, vnuk trójskeho kráľa Laomedóna.
Lampov syn Dolops je postavou Homérovej Iliady. Jeho meno však zaznie len v pätnástom speve Iliady, kde zaútočí na achájskeho bojovníka Mega, ktorého pred istou smrťou zachráni brnenie. Zatiaľčo sa chrabrý Dolops snažil zdolať svojho súpera v boji, pribehol Megovi na pomoc spolubojovník Menelaos a Dolopa pichol oštepom do chrbta. Smrteľne zranený Dolops padol tvárou k zemi a z jeho mŕtveho tela mu potom obaja zvliekli zbroj.
Drozofila obyčajná

Rozšírenie

Pôvodom je z tropickej západnej Afriky (iný zdroj uvádza centrálnu Afriku). Je ľudský komenzál, čo je dôvod jej rozšírenia po celom svete. Vyvinuli sa približne pred 3,4 miliónmi rokov.

Opis

Má žltohnedú farbu a červené oči (môžu mať hnedé oči alebo aj žiadne). Bruško má čierne priečne pruhy. U tohto druhu je prítomný sexuálny dimorfizmus, samica je veľká 2,5 mm, samec je menší a má tmavšie bruško. 
Muška kladie vajíčka hlavne do hnijúceho ovocia, vína, piva, octu a ďalších kvasiacich látok. Žijú aj v rozkladajúcich sa hubách, kaktusoch aj zdochlinách. Niekedy sú zodpovedné aj za prenos hubových ochorení na rastliny. Väčšinou netrpia chorobami, v laboratóriu však môžu mať problémy s roztočmi, hubami alebo baktériami.

Vývoj

Je to holometabolný hmyz. Vývoj je ovplyvnený teplotou pri 18 °C 19 dní, pri 29 °C 9 dní od vajíčka po dospelého. Dospelé jedince žijú v priemere 45 dní, maximálne 80 dní. Môžu sa páriť 10 hodín po premene na imágo. Samica dokáže za život naklásť až 2 000 vajíčok. Larvy po vyliahnutí požierajú kvasnice a baktérie. Má tri larválne štádia do kukly. Po zakuklení sa dospelí jedinec objaví za cca 4 dni.
Samice výrazne preferujú rozmnožovanie so svojimi bratmi. Navyše, samice sa nevyhýbajú páreniu so svojimi otcami a samce sa nevyhýbaju páreniu so svojimi sestrami, čo podporuje príbuzenské rozmnožovanie.

Výskum

Už viac ako storočie slúži drozofila obyčajná ako modelový organizmus vo viacerých výskumoch, hlavne v molekulárnej a evolučnej biológii, genetike, neurovede. Je malá s krátkym a lacným životným cyklom, má iba štyri páry chromozómov a kladie veľa vajíčok, preto je veľmi vhodná na výskum. Jej genóm je ľahko manipulovateľný pomocou rôznych genetických techník.
S výskumom ako prvý začal pravdepodobne T. H. Morgan, keď v roku 1910 vznikol pri výskume dedičnosti prvý mutant s bielymi očami. Jeho študent Alfred Sturtevant v roku 1913 vytvoril prvú genetickú mapu, kde demonštroval lineárne radenie génov. Morgan preukázal, že genetická informácia sa prenáša pomocou chromozómov, za čo získal v roku 1933 Nobelovu cenu. Hermann Joseph Muller (tiež Morganov študent) v roku 1927 experimentoval s vplyvom röntgenového žiarenia na dedičnosť. Zistil, že u múch, ktoré boli tomuto žiareniu vystavené sa zvýšilo množstvo mutácii. Neskôr v roku 1946 za svoj výskum získal Nobelovu cenu. George Wells Beadle a Edward Lawrie Tatum 1958 dostali Nobelovu cenu za výskum génov. Max Delbrück, Alfred D. Hershey a Salvador E. Luria použili drozofilu na výskum v oblasti mechanizmov replikácie a genetiky vírusov, čo im prinieslo Nobelovu cenu. V roku 1995 bola udelená ďalšia Nobelova cena, Edward B. Lewis, Christiane Nüssleinová-Volhardová a Eric F. Wieschaus ju získali za svoj objav týkajúci sa genetického ovládania skorého embryonálneho vývoja drozofily. a na svoj výskum použili práve drozofilu obyčajnú. V roku 2000 bol jej kompletný genóm sekvenovaný.
Nans-sous-Sainte-Anne

Poloha

Nans-sous-Sainte-Anne má rozlohu 8,86 km². Najvyšší bod je položený 770 m n. m. a najnižší bod 357 m n. m.

Obyvateľstvo

Nans-sous-Sainte-Anne má 150 obyvateľov (2009).
Graf vývoja obyvateľstva:
Zdroje: INSEE
Atas

Atas (starogr. Ἄτας – Atas) je v gréckej mytológii syn trójskeho kráľa Priama.
Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Podľa antického autora Apollodora z Atén, Atas patril medzi ďalších jeho synov, ktorých mal s inými manželkami, alebo družkami.
Haha Crew

Začiatky

Haha Crew začala v zložení Samey, Dalyb, Zayo, Kidd, Oskar. Prvá vec, ktorú vydali bola pesnička „Tango“, kde mal Samey svoju rapovú premiéru, o beat sa postaral Dalyb a na feat si zavolali Supu. Neskôr nahrali na svoj YouTube kanál dve freestyle videá. Po freestyloch vyšla ďalšia skladba „Ticho“. Produkciu mal na starosti Kidd a za mikrofón sa postavili Samey, Puerto a interpretka Salome (vokály).
Zmena nastala, keď sa k skupine pridal Gumbgu. Priniesol Haha Crew nový zvuk. Gumbgu nahral uvítací song Aladin ktorý Vyšiel na Youtube kanáli HAHA CREW. Gumbgu sám neskôr odišiel a stal sa členom labelu Archetyp 51.
V decembri 2014 vydali album Vlna pod taktovkou I Love Party Production.
Do projektu PODZEMGANG Samey prispel songom Karamel, video produkciou niekoľkých klipov a Dalyb sa postaral o zvukovú produkciu viacerých skladieb.
Anime

Charakteristika

Anime sa vyznačuje predovšetkým spôsobom kresby, ktorý je typický pre Japonsko. Vyvinul sa z mangy, je jej filmovou, animovanou či počítačovo hernou verziou. Väčšina postáv v anime má veľké oči, malé ústa a vlasy ľubovoľnej farby. Postavy môžu mať zvieracie znaky – kemonomimi. V anime prakticky neplatia fyzikálne zákony alebo platia len niektoré; to znamená, že postavy dokážu robiť veci, ktoré reálne nie sú možné.

História

Začiatky anime siahajú do doby tesne po vzniku veľkých amerických štúdii ako Walt Disney. Vyvíjalo sa však pomalšie, čo bolo dané hlavne japonským konzervativizmom a teda neochotou experimentovať s novým druhom umenia.
Rozmach anime nastal po druhej svetovej vojne a spája sa hlavne s menom továrenského robotníka Osamu Tezuka. V roku 1947 prišiel s kresleným románom Šin takaradžima a v roku 1963 potom s medzinárodne presláveným animovaným seriálom Tecuwan Atom, v zahraničí známym ako Astro Boy. V týchto dvoch dielach vyvinul nový štýl animácie aj príbehu, oboje odlišné od západných štúdií (v animácii je to hlavne použitie veľkých hláv, očí a tvárí, ktoré vyjadrujú veľkú škálu emócií; v príbehu potom rozvoj postáv dovtedy známy len v hraných seriáloch – postavy starnú a podobne).
V 70. rokoch sa anime ďalej prudko rozvíja a vytvára si svoje jedinečné prvky. Jedným z nich je objavenie "mechov" (obrovských bojových robotov) – najznámejší seriál je Mazinger Z. V tejto dobe sa tiež prehlbuje charakterizácia postáv (kladní hrdinovia so zápornými vlastnosťami). Najznámejším seriálom, ktorý spájal tieto dva prvky je Mobile Suit Gundam.
V 80. a 90. rokoch vznikajú mnohé známe seriály, z ktorých niektoré vychádzajú dodnes. Známe sú Ramna 1/2, Inuyasha alebo Dragon Ball. Rozvoj nových štýlov viedol k vzniku anime pre dospelých – hentai (kreslená pornografia). V tejto dobe vznikli aj dva filmy považované za míľniky žánru. V roku 1988 vyšiel apokalyptický film Akira o motocyklovom gangu v zničenom Tokiu a boji vlády proti hnutiam odporu. Masamune Širó vydal v roku 1995 kultový film z kyberpunkového prostredia Ghost In The Shell; akčno-filozofický príbeh o prenasledovaní hackera menom Puppet Master, umelej inteligencii a otázke, kde v dobe rozvinutej techniky končí človek a začína stroj.
V súčasnosti anime pokračuje v rozvoji; vychádzajú nové seriály, existuje dokonca Oscarom ocenený film Cesta do fantázie.

Žánre

Tak ako v klasickom hranom filme, aj v anime existuje široké spektrum žánrov, či už je to komédia, akcia, romantika, thriller, detské filmy/seriály a podobne. Najznámejšie anime na Slovensku sú pravdepodobne Pokémon a Naruto.

Anime na Slovensku

Anime zatiaľ na Slovensku nie je veľmi rozšírené a často sa stretáva s nepochopením ľudí, ktorí ho považujú za rozprávky pre mladšiu vekovú kategóriu. Rozširovaním povedomia o anime na Slovensku sa zaoberá niekoľko občianskych združení, ako napríklad AnimeDream a Animecrew.
Douville-sur-Andelle

Poloha

Obec má rozlohu 4,51 km². Najvyšší bod je položený 146 m n. m. a najnižší bod 15 m n. m.

Obyvateľstvo

Počet obyvateľov obce je 412 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Malé Rysy

Topografia

Od Rysov ich oddeľuje Sedielko pod Rysmi, od Veľkého Žabieho štítu Ťažká (Česká) štrbina. Na východ z nich smeruje rameno, v ktorom ich Kamzíčia štrbina delí od Ťažkej (Českej) veže. Toto rameno člení záver Ťažkej doliny na kotlinku nad Zmrzlým plesom a Spádovú dolinku. Vo vrcholovom hrebeni sa nachádza od severu Predná veža v Malých Rysoch (asi 2 375 m), Zadná veža v M. R.  (2 410 m), Malé Rysy (2 430 m) a M. R. južný vrchol (2 405 m). Na západ do kotla Czarneho Stawu spadá rebro a v ňom sú Tomkowe igly.
Baulne

Poloha

Obec má rozlohu 8,17 km². Najvyšší bod je položený 144 m n. m. a najnižší bod 49 m n. m.

Obyvateľstvo

Počet obyvateľov obce je 1 302 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Habarcq

Poloha

Obec má rozlohu 7,03 km². Najvyšší bod je položený 136 m n. m. a najnižší bod 77 m n. m.

Obyvateľstvo

Počet obyvateľov obce je 671 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Martina Navrátilová

Tenisová kariéra

Navrátilová sa narodila ako Martina Šubertová v roku 1956. Jej rodičia sa rozviedli, keď mala Martina tri roky. Jej matka Jana si v roku 1962 vzala Miroslava Navrátila, ktorý sa potom stal jej prvým tenisovým trénerom. Po svojom nevlastnom otcovi dostala priezvisko Navrátilová.
V roku 1972, keď mala 15 rokov, vyhrala tenisové majstrovstvá Česko-Slovenska a o rok neskôr, ako 16-ročná, sa stala profesionálkou. Svoj prvý profesionálny titul v dvojhre získala v roku 1974 na turnaji v Orlande.
V roku 1975 hrala dve grandslamové finále, ale prehrala ho tak na Australian Open s Evonne Goolagongová, ako aj na French Open s Chris Evertovou. Na US Open prehrala s Evertovou v semifinále a požiadala v New Yorku o americké občianstvo. Zelenú kartu získala za jeden mesiac.
Prvý grandslamový turnaj vyhrala Navrátilová v roku 1978, keď v trojsetovej bitke porazila vo Wimbledone Evertovú a dostala sa súčasne na prvé miesto tenisového rebríčka. Wimbledonový titul získala aj o rok neskôr.
V roku 1981 získala Navrátilová tretí Grandslamový titul, keď na Australian open porazila vo finále Evertovú. V tom istom roku sa dostala aj do finále US Open, ale v trojsetovej finálovej bitke podľahla až v tiebreaku Tracy Austinovej. V roku 1982 vyhrala Navrátilová ako French Open, tak aj Wimbledon.
Navrátilová začala používať celografitovú tenisovú raketu Yonex a začala dominovať ženskému tenisu. Prehrala síce už vo štvrtom kole French Open prvého grandslamového turnaja roku 1983 (Australian Open sa konalo až v decembri), ale ostatné turnaje vyhrala. V priebehu sezóny prehrala iba zápas na French Open a s 86 víťazstvami a jedinou prehrou drží rekord v percentuálnej úspešnosti profesionálneho tenistu počas jedinej sezóny. V rokoch 1982, 1983 a 1984 prehrala Navrátilová iba 6 zápasov dvojhry.
Do sezóny 1984 vstúpila opäť úžasne, zvíťazila vo French Open, Wimbledon vyhrala dokonca po šiestykrát v rade a po víťazstve na US Open jej stačilo zvíťaziť na Australian Open aby vyhrala všetky grandslamové turnaje sezóny. V semifinále turnaja však podľahla Helene Sukovej 1 – 6, 6 – 3, 7 – 5. Aj napriek tomu je jej 74 zápasov bez porážky profesionálnym rekordom.
Július Albrecht

Životopis

V rokoch 1922-30 študoval na gymnáziu v Banskej Bystrici, 1930-1934 na Právnickej fakulte Karlovej univerzity v Prahe, 1934 JUDr. Roku 1934-1939 pracovník Okresného súdu v Banskej Bystrici, 1940-1946 prednosta súdu v Modrom Kameni, 1946-1951 pracovník Povereníctva spravodlivosti, 1953-1955 korektor knižných závodov, 1955-1957 slobodný prekladateľ, 1952-1953 a 1957-1974 redaktor vydavateľstva Tatran. Prekladal z maďarskej a nemeckej literatúry.
Ed Jovanovski

Kariéra

Ed Jovanovski sa stal v roku 1994 jednotkou draftu, vybral si ho klub Florida Panthers. Za skvelé výkony v drese Panthers dostal Calder Memorial Trophy pre najlepšieho nováčika ligy. Vo svojej prvej sezóne bol aj členom All Star Rookie Teamu (All Star tím nováčikov). Počas kariéry sa následne zúčastnil 5-krát All Star Game. V prvej sezóne v NHL nazbieral v 70 zápasoch 21 kanadských bodov a pripísal si 137 trestných minút. Pozíciu lídra zastával na Floride celkovo 4 roky. Panthers dokázal pomôcť v sezóne 1995/1996 až do finále Stanley Cupu, v ktorom podľahli Coloradu. Posledná sezóna v drese Floridy mu však príliš nevyšla, získal len 16 bodov. Následne sa na 6 rokov upísal Vancouveru Cannuks, v ktorom obliekal dres s číslom 55. V sezónach 2000/2001, 2001/2002 a 2002/2003 nazbieral vždy viac ako 45 bodov. Po vypršaní zmluvy sa dohodol na zmluve s Phoenixom. V Phoenixe odohral najmä vynikajúcu sezónu 2007/2008, počas ktorej si do štatistík pripísal 12 gólov a 39 asistencií. Dokopy 51 bodov je jeho kariérnym maximom. V lete 2011 sa stal neobmedzeným voľným hráčom a vrátil sa do Floridy. Za Floridu odohral v sezóne 2011/2012 66 zápasov s bilanciou 13 bodov. V NHL nastúpil doteraz na 1085 zápasov s bilanciou 494 kanadských bodov.

Reprezentácia

Držiteľ dvoch strieborných medailí z Majstrovstiev sveta a najmä zlata zo ZOH v Salt lake City z roku 2002.
Randonnai

Poloha

Obec má rozlohu 11,22 km². Najvyšší bod je položený 292 m n. m. a najnižší bod 219 m n. m.

Obyvateľstvo

Počet obyvateľov obce je 830 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tlač z plochy

Tlač z plochy patrí dnes medzi najpoužívanejšie tlačiarenské techniky. Pri tomto type tlače sú tlačiace a netlačiace prvky tlačovej formy v jednej rovine. Prenos farby z formy na potláčaný podklad zabezpečujú rozdielne fyzikálno-chemické vlastnosti tlačiacich(olejofilné) a netlačiacich(hydrofilné) prvkov. Netlačiace prvky neprenášajú farbu v dôsledku existencie povrchovej vrstvy odpudzujúcej farbu.
V súčasnosti tlač z plochy existuje ako ofsetová tlač. Pri tlači s vlhčením sa na netlačiace miesta nanesie tenký film vlhčiaceho roztoku na vodnej báze, ktorý zabraňuje priľnutiu obvykle mastnej farby pri navaľovaní na tlačovú formu. Pri tlači bez vlhčenia (bezvodný ofset) sa prenosu farby netlačiacimi miestami formy zabraňuje použitím vrstvy silikónovej gumy na netlačiacich miestach a ochranným filmom silikónového oleja.
Prenos farby z tlačovej formy sa nerealizuje priamo, ale pomocou prenosového valca. Potláčaný povrch je zovretý medzi prenosový (potláčací) a prítlačný valec.
Ofsetová tlač je dnes najrozšírenejšou technikou tlače s univerzálnym použitím.
Thoisy-le-Désert

Poloha

Obec má rozlohu 13,06 km². Najvyšší bod je položený 456 m n. m. a najnižší bod 359 m n. m.

Obyvateľstvo

Počet obyvateľov obce je 202 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kŕč

Kŕč (lat. spazmus, gr. hyperkinesis) je nefyziologický stav, kedy dochádza k nadmernému či dlhodobému sťahu kostrovej, alebo hladkej svaloviny.
Mechanizmus vzniku kŕčov tkvie v inervácii svalov, konkrétne vo vyššej dráždivosti nervov, alebo neustálom dráždení nervových synapsií rôznymi mediátormi. Kŕč môže postihovať jeden sval, alebo celé svalové skupiny. Dlhšie trvajúce spazmy hladkej svaloviny životne dôležitých orgánov (napr. bronchospazmus - kŕč svaloviny priedušiek, spazmus čreva) môžu byť fatálne.
Ladislav Józsa

Klubová kariéra

Útočník charakteristický neobyčajne tvrdou strelou, presný zakončovateľ akcií. V česko-slovenskej lige odohral 182 zápasov, dal 108 gólov. S Lokomotívou Košice dvakrát vyhral Česko-slovenský pohár, s klubom účinkoval v Pohári víťazov pohárov i v Pohári UEFA. Bol trojnásobným kráľom strelcov, do Klubu ligových kanonierov sa prestrieľal za šesť a pol sezóny, najrýchlejšie zo všetkých hráčov po roku 1945. Zaujímavosťou je, že prvý aj stý ligový gól strelil mužstvu Jednoty Trenčín, v ktorom neskôr pôsobil.

Reprezentačná kariéra

Reprezentoval raz, 7. septembra 1977 v Bratislave v zápase Česko-Slovensko-Turecko (1:0).
Ville Peltonen

Klubový hokej

Pôsobil v NHL, v kluboch San Jose Sharks a Nashville Predators, nekôr bol hráčom mužstva švajčiarskej najvyššej súťaže HC Lugano, v sezóne 2005/06 hrával v najproduktívnejšej formácii súťaže (spolu s kanadským útočníkom Glenom Metropolitom a krajanom Petterim Nummelinom v obrane). Ďalšie dva roky hral v klube NHL Florida Panthers.

Reprezentácia

S fínskou reprezentáciou získal Ville Peltonen tri olympijské medaily (bronzovú v rokoch 1994 a 1998, striebornú v roku 2006), ako aj premiérový titul majstra sveta v roku 1995. Reprezentoval aj na MS 2006 (bronz), MS 2007 (striebro) a MS 2008 (bronz).
Anže Kopitar

Klubový hokej

Od sezóny 2004/2005 pôsobil vo Švédsku v tíme Södertälje SK, najskôr v juniorských kategóriach a následne aj v prvom tíme. V roku 2005 ho draftoval v 1. kole z celkového 11. miesta klub NHL – Los Angeles Kings. V septembri 2005 podpísal s Kings nováčikovský kontrakt , no aj nasledujúcu sezónu 2005/2006 strávil vo Švédsku. Svoj prvý zápas v NHL odohral v sezóne 2006/2007, keď 6. októbra 2006 v Anaheime strelil dva góly a stal sa tak vôbec prvým slovinským hokejistom v histórii, ktorý v tejto súťaži nastúpil. Pred sezónou 2008/2009, 11. októbra 2008, podpísal s tímom Los Angeles Kings novú sedemročnú zmluvu, platnú do konca sezóny 2015/2016. V sezóne 2011/2012 dopomohol Kings k zisku Stanleyho pohára, ktorý získal tím prvýkrát vo svojej histórii a zároveň sa stal prvým Slovincom, ktorý tento pohár vyhral.
V čase lock-outu v NHL v sezóne 2012/2013 pôsobil v druhej najvyššej švédskej súťaži v tíme Mora IK.
V sezóne 2013/2014 sa s Kings opäť tešil zo zisku Stanleyho pohára. Počas sezóny 2015/2016 podpísal s Los Angeles Kings novú osemročnú zmluvu v hodnote 80 miliónov dolárov, ktorá sa skončí až po sezóne 2023/2024. V júni 2016 sa stal novým kapitánom Kings.

Reprezentácia

Slovinsko reprezentoval na majstrovstvách sveta v juniorských kategóriach do 18 rokov (2003, 2004, 2005) a v kategórii do 20 rokov (2004, 2005, 2006). V seniorskej kategórii na majstrovstvách sveta 2005, 2006, 2007 (prvá divízia), 2008 a 2015. Zúčastnil sa aj ZOH 2014.
V roku 2016 bol na Svetovom pohári kapitánom Tímu Európy.